《与永嘉僚友饯别》
宋代·赵良坦

霏霏细雨湿溪桥，雨霁溪清野趣饶。
把臂忽惊分袂早，登程不惮去途遥。
马嘶烟树和愁惨，帆挂仙舟类羽飘。
不尽尊间贤圣酒，何时重对此酕醄。

作者简介：赵良坦，字平甫，号平心，上虞（今浙江上虞东南）人。理宗宝祐元年（一二五三）进士。知永嘉、瑞安、福清县。二王走闽，以军器监簿赞军事。与元兵作战被俘，系狱二年，不屈殉难。事见清光绪《上虞县志校续》卷四。今录诗三首。